pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมอนามัย แนะ โรงเรียนจัดการสุขาภิบาลอาหารและน้ำพื้นที่ครัว โรงอาหาร ก่อนเปิดเรียน [กระทรวงสาธารณสุข]
วันพุธที่ 17 มิถุนายน 2563
กรมอนามัย แนะ โรงเรียนจัดการสุขาภิบาลอาหารและน้ําพื้นที่ครัว โรงอาหาร ก่อนเปิดเรียน [กระทรวงสาธารณสุข]
กรมอนามัย แนะ โรงเรียนจัดการสุขาภิบาลอาหารและน้ําพื้นที่ครัว โรงอาหาร ก่อนเปิดเรียน
กรมอนามัย กระทรวงสาธารณสุข แนะ โรงเรียนเตรียมความพร้อมด้านสุขาภิบาลอาหารและน้ําในห้องครัว โรงอาหาร ทําความสะอาด เครื่องกรองน้ํา ตู้กดน้ําดื่ม ก่อนเปิดเรียน เพื่อป้องกันการแพร่ระบาดของโรคโควิด 19
นายแพทย์ดนัย ธีวันดา รองอธิบดีกรมอนามัย กล่าวว่า ช่วงเปิดเทอม โรงเรียนจะต้องเตรียมการด้านสุขาภิบาลอาหารในห้องครัว โรงอาหาร ผู้สัมผัสอาหาร และการจัดการคุณภาพน้ําบริโภค เพื่อป้องกันการแพร่ระบาดของโรคโควิด 19 โดยผู้รับผิดชอบต้องจัดเตรียมห้องครัว โรงอาหาร และผู้สัมผัสอาหารตามมาตรการการปฏิบัติที่สะอาด ถูกสุขลักษณะ ดังนี้ 1) บริเวณทางเข้าโรงอาหาร จัดให้มีอ่างล้างมือพร้อมสบู่ สําหรับให้บริการแก่ผู้เข้ามาใช้บริการ 2) ในพื้นที่ต่าง ๆ เช่น ที่นั่งกินอาหาร จุดรับอาหาร จุดซื้ออาหาร จุดรอกดน้ําดื่ม จัดให้มีการเว้นระยะห่างระหว่างบุคคลอย่างน้อย 1–2 เมตร 3) โรงเรียนอาจจัดเหลื่อมช่วงเวลาปล่อยพักรับประทานอาหารกลางวัน เพื่อลดความแออัดพื้นที่ภายในโรงอาหาร 4) ทําความสะอาดห้องครัว โรงอาหาร ด้วยน้ํายาทําความสะอาดหรือผงซักฟอก และฆ่าเชื้อด้วยโซเดียมไฮโปคลอไรท์ 6 เปอร์เซ็นต์ อัตราส่วน 1 ช้อนโต๊ะต่อน้ํา 1 ลิตร ส่วนภาชนะ อุปกรณ์ เช่น จาน ถาดหลุม ช้อน ส้อม แก้วน้ําส่วนตัว ให้ทําความสะอาดด้วยน้ํายาล้างจาน และฆ่าเชื้อด้วยการแช่ในน้ําร้อน 80 องศาเซลเซียส เป็นเวลา 30 วินาที หรือแช่ด้วยโซเดียมไฮโปคลอไรท์ 6 เปอร์เซ็นต์ อัตราส่วนครึ่งช้อนชาต่อน้ํา 1 ลิตร 1 นาที แล้วล้างน้ําให้สะอาดและอบหรือผึ่งให้แห้ง ก่อนนําไปใช้ใส่อาหาร และ 5) เมนูอาหารเน้นปรุงสุกใหม่ หากรอการจําหน่ายให้นํามาอุ่นทุก 2 ชั่วโมง มีการปกปิดอาหาร วางสูงจากพื้นไม่น้อยกว่า 60 เซนติเมตร
“สําหรับผู้สัมผัสอาหารต้องแต่งกายให้สะอาด สวมใส่ผ้ากันเปื้อน สวมหน้ากากผ้าหรือหน้ากากอนามัย รักษาความสะอาดของมือ ด้วยการล้างมือบ่อย ๆ ด้วยสบู่และน้ํา ทั้งก่อนและหลังปรุงประกอบอาหาร รวมถึงหลังจากการจับเหรียญหรือธนบัตร หรือสัมผัสสิ่งสกปรก หลีกเลี่ยงการใช้มือสัมผัสใบหน้า ตา ปาก จมูก โดยไม่จําเป็น ใช้อุปกรณ์ในการปรุงประกอบอาหาร เช่น เขียง มีด การหยิบจับอาหาร แยกระหว่างอาหารสุก อาหารประเภทเนื้อสัตว์สด ผักและผลไม้ และไม่เตรียม ปรุง ประกอบอาหารบนพื้นโดยตรง หากมีอาการป่วย ไข้ ไอ มีน้ํามูก เจ็บคอ หายใจลําบาก เหนื่อยหอบ ไม่ได้กลิ่น ไม่รู้รส ให้หยุดปฏิบัติงานและไปพบแพทย์ทันที ส่วนการจัดเตรียมน้ําดื่ม น้ําใช้ ควรสํารวจความชํารุด บกพร่อง การแตกรั่วของระบบน้ําดื่มน้ําใช้ในโรงเรียน ได้แก่ ระบบท่อ ถังสํารองน้ํา ตู้กดน้ําดื่ม รวมไปถึงเครื่องกรองน้ําให้พร้อมใช้งาน หากชํารุดบกพร่องต้องรีบดําเนินการแก้ไขปรับปรุงหรือเปลี่ยนแปลง ทําความสะอาดถังน้ํา ภาชนะใช้บรรจุน้ําดื่ม ตู้กดน้ําดื่ม ก๊อกน้ําดื่ม ทําการล้างย้อน (Backwash) หรือเปลี่ยนไส้กรองเครื่องกรองน้ํา สุดท้ายฆ่าเชื้อโรคด้วยโซเดียมไฮโปคลอไรท์เช่นเดียวกับภาชนะใส่อาหาร ก่อนนํามาใช้หรือบรรจุน้ํา ตรวจสอบปริมาณคลอรีนอิสระคงเหลือในน้ําประปาที่ใช้ในโรงเรียนให้มี 0.5-1 มิลลิกรัมต่อลิตร หากต่ํากว่านี้ควรแจ้งหน่วยงานผู้ผลิตน้ําประปา นอกจากนี้ ควรตรวจเช็คความชํารุดเสียหายของสายดิน ระบบไฟฟ้าตามจุดต่าง ๆ ของตู้กดน้ําดื่ม โดยเฉพาะบริเวณก๊อกน้ําที่ถือเป็นจุดเสี่ยงเพื่อป้องกันไฟฟ้าดูดขณะใช้งาน” รองอธิบดีกรมอนามัย กล่าว
***************
ศูนย์สื่อสารสาธารณะ/ 17 มิถุนายน 2563
รัฐบาลไทย-ข่าวทำเนียบรัฐบาล-สธ.เร่งประสาน จนท.ตำรวจร้อยเอ็ดตรวจสอบ กรณีอสม.ถูกทำร้ายบาดเจ็บและเสียชีวิต กำชับดูแลเยียวยาอย่างเต็มที่ ​
วันอาทิตย์ที่ 9 เมษายน 2560
สธ.เร่งประสาน จนท.ตํารวจร้อยเอ็ดตรวจสอบ กรณีอสม.ถูกทําร้ายบาดเจ็บและเสียชีวิต กําชับดูแลเยียวยาอย่างเต็มที่ ​
​กระทรวงสาธารณสุข ประสานเจ้าหน้าที่ตํารวจเร่งตรวจสอบ อสม.ที่ถูกทําร้ายจนบาดเจ็บและเสียชีวิต ส่วนผู้บาดเจ็บทั้ง2ราย อาการปลอดภัย กําชับกรมสนับสนุนบริการสุขภาพ ดูแลและเยียวยาตามระเบียบการดูแล อสม.อย่างเต็มที่ บ่ายวันนี้ส่งทีมสุขภาพจิตลงพื้นที่
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ได้รับรายงานจากนายแพทย์สาธารณสุขจังหวัดร้อยเอ็ดว่า มีอาสาสมัครสาธารณสุขประจําหมู่บ้าน (อสม.) เขวาตะคลอง ถูกชายคลุ้มคลั่งใช้อาวุธปืนและ มีดไล่ฟันทําร้ายเสียชีวิต 1รายและบาดเจ็บ 2 ราย เหตุเกิดระหว่างการประชุม สสส ถอดบทเรียนต่อยอดนวัตกรรมเตียงฟองน้ํา ที่โรงพยาบาลส่งเสริมสุขภาพตําบล   เขวาตะคลอง อ.เกษตรวิสัย จ.ร้อยเอ็ด
เบื้องต้นได้สั่งการให้นายแพทย์สาธารณสุขจังหวัดร้อยเอ็ด ติดตามให้กําลังใจและให้ความช่วยเหลือครอบครัวผู้เสียชีวิตและผู้บาดเจ็บอย่างเต็มที่ พร้อมมอบให้กรมสนับสนุนบริการสุขภาพ มอบเงินเยียวยาผู้บาดเจ็บและผู้เสียชีวิตตามระเบียบการดูแล อสม.
"ต้องขอแสดงความเสียใจกับครอบครัวผู้เสียชีวิตและผู้บาดเจ็บกับเหตการณ์ที่ไม่มีใครคาดคิดว่าจะเกิดขึ้น ทั้งนี้กระทรวงสาธารณสุขได้ให้การช่วยเหลือเบื้องต้น และส่งทีมสุขภาพจิตดูแลจิตใจ พร้อมดูแลรักษาผู้บาดเจ็บ รวมทั้งเยียวยาครอบครัวผู้เสียชีวิต โดยมอบให้นายแพทย์สาธารณสุขจังหวัดพร้อมด้วยหัวหน้างานสุขภาพภาคประชาชนประจําจังหวัดร้อยเอ็ดประสานเจ้าหน้าที่ตํารวจเร่งสืบหาข้อเท็จจริงและรายงานให้ผู้บริหารกระทรวงสาธารณสุขทราบต่อไป" นายแพทย์เกียรติภูมิ กล่าว
รัฐบาลไทย-ข่าวทำเนียบรัฐบาล-รอง นรม./รมว.กห. กำชับทุกเหล่าทัพ  ติดตามสภาพอากาศและสถานการณ์นำ้ภาคใต้ใกล้ชิด และให้พร้อมช่วยเหลือประชาชนทันทีในทุกพื้นที่
วันศุกร์ที่ 18 สิงหาคม 2560
รอง นรม./รมว.กห. กําชับทุกเหล่าทัพ  ติดตามสภาพอากาศและสถานการณ์นํา้ภาคใต้ใกล้ชิด และให้พร้อมช่วยเหลือประชาชนทันทีในทุกพื้นที่
รอง นรม./รมว.กห. กําชับทุกเหล่าทัพ  ติดตามสภาพอากาศและสถานการณ์นํา้ภาคใต้ใกล้ชิด และให้พร้อมช่วยเหลือประชาชนทันทีในทุกพื้นที่
พล.อ.ประวิตร วงษ์สุวรรณ รอง นรม. และ รมว.กห. ได้กําชับทุกเหล่าทัพ ให้ติดตามรายงานสภาพอากาศและสถานการณ์นํา้ในพื้นที่ภาคใต้อย่างใกล้ชิด และเตรียมการช่วยเหลือประชาชนในพื้นที่เสี่ยงที่มีฝนตกต่อเนื่องและเพิ่มมากขึ้น จนอาจทําให้เกิดภาวะน้ําล้นตลิ่ง น้ําท่วมฉับพลัน น้ําป่าไหลหลาก และดินโคลนถล่ม โดยเฉพาะพื้นที่ 6 จังหวัดภาคใต้ฝั่งตะวันตก ได้แก่ ระนอง พังงา ภูเก็ต กระบี่ ตรัง และสตูล ทั้งนี้ให้ประสานการทํางานร่วมกับส่วนราชการในพื้นที่อย่างใกล้ชิด เพื่อให้สามารถเข้าถึงประชาชนที่ได้รับผลกระทบในทุกพื้นที่ทันที
ขณะเดียวกัน พื้นที่ภาคตะวันออกเฉียงเหนือ ใน 4 จังหวัดที่ยังคงมีระดับนํา้เพิ่มสูง ได้แก่ ยโสธร สุรินทร์ ศรีสะเกษ และอุบลราชธานี พล.อ.ประวิตร ได้เน้นย้ําให้คงความต่อเนื่องในการสนับสนุนส่วนราชการในพื้นที่ ให้การช่วยเหลือประชาชนต่อไป จนกว่าสถานการณ์นํา้ในแต่ละพื้นที่จะคลี่คลาย
สําหรับในหลายจังหวัดที่สถานการณ์อุทกภัยเริ่มคลี่คลายแล้ว ให้สนับสนุนจังหวัดในการตรวจสอบข้อมูลความเสียหายจากอุทกภัยเชิงพื้นที่ทั้งด้านชีวิตและที่อยู่อาศัย เพื่อประเมินและให้ความช่วยเหลือประชาชนร่วมกัน ในการฟื้นฟู ซ่อมแซมที่อยู่อาศัย และสาธารณูปโภคในภาพรวม เพื่อให้ประชาชนสามารถกลับมาดําเนินชีวิตได้ตามปกติโดยเร็ว
รัฐบาลไทย-ข่าวทำเนียบรัฐบาล-​ก.อุตฯ ร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
วันจันทร์ที่ 12 สิงหาคม 2562
​ก.อุตฯ ร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
​ก.อุตฯ ร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
วันนี้ (12 สิงหาคม 2562) เวลา 08.00 น. นายสุรพล ชามาตย์ รองปลัดกระทรวงอุตสาหกรรม นําคณะผู้บริหารร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562 ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-กรุงไทยชวนจ่ายค่ารถโดยสาร ขสมก. ผ่านบัตร ลดความเสี่ยงติดโควิด-19 [กระทรวงการคลัง]
วันพุธที่ 1 เมษายน 2563
กรุงไทยชวนจ่ายค่ารถโดยสาร ขสมก. ผ่านบัตร ลดความเสี่ยงติดโควิด-19 [กระทรวงการคลัง]
ธนาคารกรุงไทย ร่วมกับ องค์การขนส่งมวลชนกรุงเทพ (ขสมก.) สนับสนุนประชาชนชําระค่าโดยสาร ด้วยบัตรโดยสารอิเล็กทรอนิกส์ ลดความเสี่ยงจากการจับเงินสด ป้องกันการแพร่ระบาดของเชื้อไวรัสโควิด-19
ธนาคารกรุงไทย ร่วมกับ องค์การขนส่งมวลชนกรุงเทพ (ขสมก.) สนับสนุนประชาชนชําระค่าโดยสาร ด้วยบัตรโดยสารอิเล็กทรอนิกส์ ลดความเสี่ยงจากการจับเงินสด ป้องกันการแพร่ระบาดของเชื้อไวรัสโควิด-19 โดยมีจําหน่ายบนรถโดยสาร ขสมก. ทุกคัน เติมเงินได้หลายช่องทาง พร้อมจัดโปรโมชั่นฟรีค่าธรรมเนียมออกบัตร 30 บาท ตั้งแต่ 1 เมษายน ถึง 31 พฤษภาคม 2563
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา (โควิด-19) ขสมก. ในฐานะหน่วยงานที่ให้บริการประชาชน ด้วยรถโดยสารประจําทาง ตระหนักถึงความสําคัญในร่วมป้องกันการแพร่ระบาดของเชื้อดังกล่าว จึงได้กําหนดที่นั่ง เว้นระยะห่าง "งดนั่งชิด โควิด ป้องกันได้" พร้อมขอความร่วมมือประชาชนชําระค่าโดยสารด้วยบัตรโดยสารอิเล็กทรอนิกส์ ซึ่งสามารถชําระค่าโดยสารได้ทุกประเภททั้งรถโดยสารธรรมดาและปรับอากาศ และบัตรมีจําหน่ายบนรถโดยสาร ขสมก. ทุกคัน
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารพร้อมสนับสนุนประชาชนชําระค่าโดยสาร ขสมก. ด้วยบัตรโดยสารอิเล็กทรอนิกส์ เพื่อลดความเสี่ยงจากการแพร่เชื้อไวรัสผ่านการจับเงินสด เพียงใช้บัตรโดยสารอิเล็กทรอนิกส์ บัตรเดบิต หรือบัตรเครดิตที่มีสัญลักษณ์ Contactless ของตนเองแตะเพื่อชําระเงินที่เครื่อง EDC ที่ธนาคารได้ติดตั้งไว้ในรถ ขสมก. ทุกคัน สําหรับลูกค้าที่ชําระด้วยบัตรโดยสารอิเล็กทรอนิกส์ ขสมก. พนักงานเก็บค่าโดยสารสามารถตรวจสอบและยืนยันการทํารายการชําระเงินรวมถึงการแจ้งยอดเงินคงเหลือในบัตรโดยสารผ่านเครื่อง EDC ที่ประจําตัวของพนักงานเก็บค่าโดยสารได้ทันที ช่วยเพิ่มศักยภาพด้านการบริหารจัดการเงินสด และลดต้นทุนการจัดการระบบโลจิสติกส์ได้อย่างมีประสิทธิภาพ
นอกจากนี้ ธนาคารยังได้จัดโปรโมชั่น ฟรีค่าธรรมเนียมการออกบัตร 30 บาท สําหรับบัตรโดยสาร ขสมก. ทุกประเภท พร้อมจําหน่ายบนรถโดยสารประจําทางทุกคัน เริ่มตั้งแต่ 1 เมษายน ถึง 31 พฤษภาคม 2563 ทั้งนี้ประชาชนสามารถเติมเงินในบัตร ได้อย่างสะดวกสบายในหลากหลายช่องทาง ได้แก่ สาขาของธนาคารกรุงไทยทุกแห่ง แอปพลิเคชั่น Krungthai Next หรือ Mobile Banking ของธนาคารใดก็ได้ ตู้ ATM ของทุกธนาคารที่รองรับ และตู้บุญเติม ยกเว้น ตู้บุญเติมที่หน้า 7-11
รัฐบาลไทย-ข่าวทำเนียบรัฐบาล-ผลประชุมองค์กรหลัก 8/2560
วันพุธที่ 22 กุมภาพันธ์ 2560
ผลประชุมองค์กรหลัก 8/2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 8/2560
พล.อ.สุรเชษฐ์ ชัยวงศ์รมช.ศึกษาธิการกล่าวภายหลังการประชุมว่า รัฐมนตรีว่าการกระทรวงศึกษาธิการ (นพ.ธีระเกียรติ เจริญเศรษฐศิลป์) ได้เห็นชอบแต่งตั้งนายกมล รอดคล้าย เลขาธิการสภาการศึกษา เป็น โฆษกกระทรวงศึกษาธิการและได้แจ้งให้ที่ประชุมได้รับทราบแล้ว
นายกมล รอดคล้าย โฆษกกระทรวงศึกษาธิการกล่าวว่า หลังจากนี้จะหารือกับ ม.ล.ปนัดดา ดิศกุลรมช.ศึกษาธิการ ซึ่งได้รับมอบหมายจาก รมว.ศึกษาธิการ ให้รับผิดชอบภารกิจงานด้านการประชาสัมพันธ์ของกระทรวงศึกษาธิการ เกี่ยวกับแนวทางการทํางานด้านการสร้างการรับรู้และการประชาสัมพันธ์ของกระทรวงศึกษาธิการทั้งระบบต่อไป
สําหรับประเด็นที่สําคัญจากการประชุมครั้งนี้ มีข้อสั่งการของนายกรัฐมนตรีที่สําคัญ คือการสร้างการรับรู้ต่อประชาชนโดยนายกรัฐมนตรีต้องการให้ผู้ว่าราชการจังหวัด รับทราบและเผยแพร่ผลการดําเนินงานของรัฐบาลและกระทรวงต่าง ๆ ซึ่งในส่วนของกระทรวงศึกษาธิการนั้น รมว.ศึกษาธิการ ขอให้รวบรวมข้อมูล ผลงาน ปัญหาต่าง ๆ เพื่อประสานผ่านไปยังคณะกรรมการศึกษาธิการจังหวัด (กศจ.) ซึ่งมีผู้ว่าราชการจังหวัดเป็นประธาน อันจะช่วยให้งานด้านการศึกษาไปเผยแพร่ปรากฏในแต่ละภูมิภาคอย่างกว้างขวางมากยิ่งขึ้น
นอกจากนี้ ที่ประชุมได้รับทราบการดําเนินการจัดสอบ O-NET (Ordinary National Education Test) ปีการศึกษา 2559โดย รศ.ดร.สัมพันธ์ พันธุ์พฤกษ์ ผู้อํานวยการสถาบันทดสอบทางการศึกษาแห่งชาติ (องค์การมหาชน) หรือ สทศ. ได้รายงานให้ที่ประชุมรับทราบความก้าวหน้าการจัดสอบ O-NET ชั้น ม.6 ปีการศึกษา 2559 ซึ่งมีนักเรียนเข้าสอบกว่า 4 แสนคน ได้สอบพร้อมกันทั่วประเทศเมื่อวันที่ 18-19 กุมภาพันธ์ที่ผ่านมา และจะประกาศผลสอบในวันที่ 20 มีนาคม 2560 ส่วนชั้น ป.6 และชั้น ม. 3 มีนักเรียนเข้าสอบกว่า 8 แสนคน โดย ป.6 จัดสอบไปแล้วเมื่อวันที่ 4 กุมภาพันธ์ และ ม.3 จัดสอบไปแล้วเมื่อวันที่ 4-5 กุมภาพันธ์ที่ผ่านมา โดยจะประกาศผลในวันที่ 25 มีนาคม 2560 เหตุที่ประกาศผลชั้น ม.6 ก่อน เพราะนักเรียนต้องนําผลการสอบไปใช้ในกระบวนการแอดมิชชั่น
จุดเด่นของการสอบO-NETในปีนี้ คือเป็นครั้งแรกของประเทศที่มีการสอบอัตนัยจํานวน 2 ข้อในวิชาภาษาไทย ชั้น ป.6 และได้เริ่มทําการตรวจข้อสอบไปแล้ว โดย สทศ.ได้จัดตั้งศูนย์ตรวจข้อสอบอัตนัย มีครู คณาจารย์มหาวิทยาลัย สถาบันภาษาไทยสิรินธร และผู้เกี่ยวข้อง เข้าร่วมมากกว่า3,000คน ใน3ศูนย์ตรวจ คือ มหาวิทยาลัยสุโขทัยธรรมาธิราช มหาวิทยาลัยศิลปากร และมหาวิทยาลัยบูรพา ซึ่งมีระบบการตรวจข้อสอบที่มาตรฐาน มีระบบการประมวลผลโดยใช้ระบบเทคโนโลยีสารสนเทศที่ทันสมัย ซึ่งกระทรวงศึกษาธิการจะได้จัดทําวีดิทัศน์สั้น ๆ เพื่อรายงานผลการดําเนินงานให้รัฐบาลรับทราบในเร็ว ๆ นี้
รัฐบาลไทย-ข่าวทำเนียบรัฐบาล-นายกรัฐมนตรี มอบกรมสุขภาพจิตส่งทีมเยียวยาจิตใจผู้บาดเจ็บและครอบครัวผู้เสียชีวิต เหตุกราดยิงที่โคราช
วันอาทิตย์ที่ 9 กุมภาพันธ์ 2563
นายกรัฐมนตรี มอบกรมสุขภาพจิตส่งทีมเยียวยาจิตใจผู้บาดเจ็บและครอบครัวผู้เสียชีวิต เหตุกราดยิงที่โคราช
นายกรัฐมนตรี มอบกรมสุขภาพจิต กระทรวงสาธารณสุข ส่งทีมเยียวยาสภาพจิตใจ ผู้ที่ได้รับบาดเจ็บและครอบครัวผู้เสียชีวิต เหตุกราดยิงที่โคราช พร้อมเปิดสายด่วน 1323 ตลอด 24 ชม.
นายกรัฐมนตรี มอบกรมสุขภาพจิต กระทรวงสาธารณสุข ส่งทีมเยียวยาสภาพจิตใจ ผู้ที่ได้รับบาดเจ็บและครอบครัวผู้เสียชีวิต เหตุกราดยิงที่โคราช พร้อมเปิดสายด่วน 1323 ตลอด 24 ชม.
วันนี้ (9 กุมภาพันธ์ 2563) ที่โรงพยาบาลมหาราชนครราชสีมา จ.นครราชสีมา พลเอกประยุทธ์ จันทร์โอชา นายกรัฐมนตรี เยี่ยมให้กําลังใจผู้บาดเจ็บจากเหตุกราดยิง ซึ่งขณะนี้นอนพักรักษาตัวนอนพักรักษาตัวอยู่ที่โรงพยาบาลมหาราชนครราชสีมา จํานวน 22 ราย โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุขให้การต้อนรับ โดยนายกรัฐมนตรีกล่าวขอบคุณเจ้าหน้าที่ แพทย์ พยาบาล ที่เตรียมการรองรับการดูแลรักษา และขอบคุณประชาชนที่ร่วมบริจาคโลหิตช่วยชีวิตเพื่อนมนุษย์ กําชับกรมสุขภาพจิต กระทรวงสาธารณสุข เข้าไปดูแลเยียวยาจิตใจผู้บาดเจ็บและครอบครัวผู้เสียชีวิตทุกราย
ทั้งนี้ โรงพยาบาลมหาราชนครราชสีมา ได้ทําการผ่าตัดผู้บาดเจ็บจากเหตุการณ์ทั้งหมดรวม 12 ราย ได้แก่ ผ่าตัดสมอง ผ่าตัดในช่องท้อง ผ่าตัดทรวงอก ผ่าตัดกระดูก และผ่าตัดทําความสะอาดบาดแผล ขณะนี้มีผู้บาดเจ็บนอนพักรักษาตัวอยู่ที่หอผู้ป่วยหนัก 4 ราย ที่เหลืออยู่ที่ หอผู้ป่วยศัลยกรรม และหอผู้ป่วยพิเศษ
ข้อมูลศูนย์สั่งการโรงพยาบาลมหาราชนครราชสีมา ณ เวลา 10.48 น. มีผู้ประสบเหตุทั้งหมด 78 ราย เสียชีวิต 21 ราย (ณ ที่เกิดเหตุ 15 ราย ที่โรงพยาบาลมหาราชนครราชสีมา 3 ราย และที่รพ.เอกชน 3 ราย)​ กลับบ้านได้ 25 ราย เหลือนอนพักรักษาในโรงพยาบาล 32 ราย ที่โรงพยาบาลค่ายสุรนารี โรงพยาบาลเซนต์เมรี่ โรงพยาบาลกรุงเทพราชสีมา โรงพยาบาลป.แพทย์ และโรงพยาบาลมหาราชนครราชสีมา
ในด้านสุขภาพจิต โรงพยาบาลจิตเวชนครราชสีมาราชนครินทร์ ศูนย์สุขภาพจิตที่ 9 โรงพยาบาลมหาราชนครราชสีมา และสํานักงานสาธารณสุขนครราชสีมา ร่วมส่งทีมเยียวยาจิตใจจํานวน 4 ทีมมาที่โรงพยาบาลมหาราชนครราชสีมา ตั้งแต่เมื่อคืนวันที่ 8 กุมภาพันธ์ 2563 ได้ดูแลผู้บาดเจ็บ 17 ราย ในจํานวนนี้เป็นเด็ก 4 ราย ในส่วนครอบครัวผู้เสียชีวิตได้เริ่มส่งทีมเข้าไปเยียวยาจิตใจ โดยระดมทีม MCAT จาก 32 อําเภอ ใน จ. นครราชสีมาและจากส่วนกลางจากโรงพยาบาลจิตเวชและศูนย์สุขภาพจิตอีก 6 ทีม ทั้งนี้ ในระยะยาวได้เตรียมตั้งจุดบริการที่บริเวณห้างสรรพสินค้าเทอร์มินอล 21 (ภายหลังที่เจ้าหน้าที่ได้ดําเนินการเรียบร้อยแล้ว)​ อย่างไรก็ตาม ในช่วงนี้เนื่องจากมีผู้ได้รับผลกระทบจากเหตุการณ์เป็นจํานวนมาก ประชาชนสามารถเข้ารับคําปรึกษาได้ที่โรงพยาบาลจิตเวชนครราชสีมาราชนครินทร์ หรือที่สายด่วนสุขภาพจิต 1323 ตลอด 24 ชั่วโมง
*************************** 9 กุมภาพันธ์ 2563
รัฐบาลไทย-ข่าวทำเนียบรัฐบาล-นายกรัฐมนตรีสั่งตรวจสอบ เอาผิดผู้แอบอ้างกินหัวคิว State Quarantine
วันเสาร์ที่ 23 พฤษภาคม 2563
นายกรัฐมนตรีสั่งตรวจสอบ เอาผิดผู้แอบอ้างกินหัวคิว State Quarantine
นายกรัฐมนตรีสั่งตรวจสอบ เอาผิดผู้แอบอ้างกินหัวคิว State Quarantine
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้สั่งตรวจสอบข้อเท็จจริงและดําเนินการตามกฎหมาย ขบวนการแอบอ้าง เรียกเก็บเงินลักษณะค่าหัวคิว สําหรับผู้ประกอบการโรงแรมที่ประสงค์ เสนอใช้สถานที่ สําหรับเป็น State Quarantine ตามที่มีการเสนอข่าว โดยนายกรัฐมนตรี ในฐานะ ผอ. ศบค ยืนยันจะไม่ปล่อยให้มีการกระทําดังกล่าวอย่างเด็ดขาด และจะใช้กฎหมายลงโทษอย่างเข้มงวด หากพบมีผู้กระทําผิด หรือแอบอ้าง เพราะเป็นช่วงเวลาที่ประชาชนกําลังประสบกับปัญหาผลกระทบจากโควิด-19 ไม่ควรที่จะมีผู้ใดมาใช้ความเดือดร้อนของประชาชนเพื่อแสวงหาผลประโยชน์ ไม่ว่าจะในลักษณะใดก็ตาม
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการแถลงข่าวการเปิดตัวปีท่องเที่ยววิถีไทย เก๋ไก๋อย่างยั่งยืน (Amazing Thailand Tourism Year 2018) ณ การท่องเที่ยวแห่งประเทศไทย
วันศุกร์ที่ 8 กันยายน 2560
รองนายกรัฐมนตรี เป็นประธานการแถลงข่าวการเปิดตัวปีท่องเที่ยววิถีไทย เก๋ไก๋อย่างยั่งยืน (Amazing Thailand Tourism Year 2018) ณ การท่องเที่ยวแห่งประเทศไทย
รองนายกรัฐมนตรี เป็นประธานการแถลงข่าวการเปิดตัวปีท่องเที่ยววิถีไทย เก๋ไก๋อย่างยั่งยืน (Amazing Thailand Tourism Year 2018) ณ การท่องเที่ยวแห่งประเทศไทย
วันนี้ (วันศุกร์ที่ 8 กันยายน 2560) เวลา 11.00 น. ณ การท่องเที่ยวแห่งประเทศไทย
พลเอก ธนะศักดิ์ ปฏิมาประกร รองนายกรัฐมนตรี เป็นประธานการแถลงข่าวการเปิดตัวปีท่องเที่ยววิถีไทย เก๋ไก๋อย่างยั่งยืน (Amazing Thailand Tourism Year 2018) เพื่อแสดงความพร้อมด้านการท่องเที่ยวของไทย นําเสนอกิจกรรมการท่องเที่ยวและกีฬาที่มีศักยภาพ ควบคู่กับความโดดเด่นและเอกลักษณ์ความเป็นไทย ทั้งนี้ รัฐบาลได้มุ่งเน้นให้พี่น้องประชาชน และทุกภาคส่วน มีส่วนร่วม และได้รับประโยชน์อย่างทั่วถึง ซึ่งในปีท่องเที่ยวไทย 2561 นี้ทั้งภาครัฐ สมาคม และ ภาคเอกชน ได้นําเสนอ campaign promotion และ package ท่องเที่ยว มากมาย มุ่งหวังเพื่อให้ประเทศไทยเป็นศูนย์กลางการท่องเที่ยวในภูมิภาคอย่างยั่งยืน
รัฐบาลไทย-ข่าวทำเนียบรัฐบาล-รมว.ดิจิทัลฯ หนุน บมจ.ทีโอที ร่วมมือกับ มจธ. นำเทคโนโลยี-นวัตกรรมต่อยอดเชิงพาณิชย์
วันพฤหัสบดีที่ 14 กันยายน 2560
รมว.ดิจิทัลฯ หนุน บมจ.ทีโอที ร่วมมือกับ มจธ. นําเทคโนโลยี-นวัตกรรมต่อยอดเชิงพาณิชย์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีลงนามบันทึกข้อตกลงความร่วมมือทางวิชาการ ระหว่าง บริษัท ทีโอที จํากัด (มหาชน) กับ มหาวิทยาลัยเทคโนโลยีพระจอมเกล้าธนบุรี (มจธ.) โดยมี ดร.มนต์ชัย หนูสง กรรมการผู้จัดการใหญ่ บมจ.ทีโอที และรศ.ดร.ศักรินทร์ ภูมิรัตน อธิการบดีมหาวิทยาลัยเทคโนโลยีพระจอมเกล้าธนบุรี ร่วมลงนามบันทึกข้อตกลงความร่วมมือดังกล่าว เพื่อเสริมสร้างความแข็งแรงของการสร้างระบบนวัตกรรมของประเทศไทย สู่การใช้ประโยชน์เชิงพาณิชย์ เพื่อพัฒนาส่งเสริมสร้างเศรษฐกิจและสังคมดิจิทัลให้เป็นรูปธรรม ขับเคลื่อนนโยบายไทยแลนด์ 4.0 รวมทั้งจะเป็นส่วนหนึ่งในการยกระดับขีดความสามารถ เป็นการสร้างคนไทย 4.0 ที่มีคุณภาพมาช่วยกันขับเคลื่อนประเทศสู่ความเป็นดิจิทัล 4.0 ต่อไป เมื่อวันที่ 13 กันยายน 2560 ณ ห้องประชุม 1 ชั้น 7 อาคาร 1 สํานักงานใหญ่ บมจ.ทีโอที ถนนแจ้งวัฒนะ กรุงเทพฯ
**************************
รัฐบาลไทย-ข่าวทำเนียบรัฐบาล-รัฐบาลยืนยันส่งเสริมและปกป้องสิทธิมนุษยชนตามหลักสากล ชี้ฮิวแมนไรต์วอตช์เลือกรายงานข้อมูลไทยติดลบ ย้ำทุกองค์กรควรเคารพสิทธิของผู้อื่น โปร่งใส เป็นธรรม
วันเสาร์ที่ 27 มกราคม 2561
รัฐบาลยืนยันส่งเสริมและปกป้องสิทธิมนุษยชนตามหลักสากล ชี้ฮิวแมนไรต์วอตช์เลือกรายงานข้อมูลไทยติดลบ ย้ําทุกองค์กรควรเคารพสิทธิของผู้อื่น โปร่งใส เป็นธรรม
รัฐบาลยืนยันส่งเสริมและปกป้องสิทธิมนุษยชนตามหลักสากล ชี้ฮิวแมนไรต์วอตช์เลือกรายงานข้อมูลไทยติดลบ ย้ําทุกองค์กรควรเคารพสิทธิของผู้อื่น โปร่งใส เป็นธรรม สร้างความเข้าใจและความร่วมมือที่ดี
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่องค์กรฮิวแมนไรต์วอตช์เผยแพร่รายงานสถานการณ์สิทธิมนุษยชนทั่วโลกประจําปี 2018 โดยละเลยการนําเสนอความก้าวหน้าของไทยในการส่งเสริมและปกป้องสิทธิมนุษยชน แต่กลับมุ่งนําเสนอข้อมูลด้านลบ โดยเฉพาะปัญหาการค้ามนุษย์ในอุตสาหกรรมประมง ว่า
“น่าผิดหวังที่ฮิวแมนไรต์วอตช์เลือกรายงานข้อมูลที่ปราศจากข้อเท็จจริงเชิงประจักษ์ในพื้นที่ พัฒนาการด้านบวก หรือความพยายามของรัฐบาลไทยในการแก้ไขปัญหา โดยเฉพาะเรื่องการค้ามนุษย์ที่สหรัฐฯ ได้ปรับสถานะของไทยดีขึ้นจากระดับ Tier 3 เป็น Tier 2 Watch List ส่วนอียูก็มีความพอใจในความคืบหน้าการแก้ไขปัญหาไอยูยูของไทยมากเช่นกัน”
ทั้งนี้ พลเอก ประยุทธ์ จันทร์โอชา นายกรัฐมนตรี ได้รับทราบเรื่องนี้แล้ว โดยย้ําว่ารัฐบาลได้ประกาศวาระแห่งชาติ: สิทธิมนุษยชนร่วมขับเคลื่อน Thailand 4.0 เพื่อการพัฒนาที่ยั่งยืน” ปี 2561 – 2562 เพราะเห็นว่าเรื่องการส่งเสริมและปกป้องสิทธิมนุษยชนเป็นสิ่งสําคัญ นอกจากนี้ ยังมีการปรับปรุงกฎหมาย เช่น ร่าง พ.ร.บ. ป้องกันและปราบปรามการทรมานและการกระทําให้บุคคลสูญหาย การประกาศใช้ พ.ร.บ. ประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ร.ก. การนําคนต่างด้าวมาทํางานกับนายจ้างในประเทศ พ.ร.ก. การบริหารจัดการการทํางานของคนต่างด้าว เป็นต้น
ไม่เพียงเท่านั้น รัฐบาลยังได้จัดตั้งคณะกรรมการระดับชาติและยกร่างแผนปฏิบัติการว่าด้วยธุรกิจและสิทธิมนุษยชน ออกนโยบายเร่งรัดกระบวนการไต่สวนในคดีความต่าง ๆ จัดตั้งกองทุนยุติธรรมและกองทุนเพื่อการป้องกันและปราบปรามการค้ามนุษย์ เพื่อฟื้นฟูเยียวยา จ่ายเงินชดเชย และคืนผู้เสียหายสู่สังคม ปรับนโยบายการป้องกันและแก้ไขปัญหายาเสพติดโดยเน้นด้านสุขภาพ ให้ความช่วยเหลือแก่ผู้พลัดถิ่นมากกว่า 1 ล้านคนในช่วง 40 ปีที่ผ่านมา จดทะเบียนแรงงานต่างด้าวกว่า 1 ล้านคน เพื่อคุ้มครองและสนับสนุนให้แรงงานเหล่านี้สามารถเข้าถึงบริการด้านต่าง ๆ ของรัฐ
“นายกฯ ยืนยันความมุ่งมั่นที่จะส่งเสริมและปกป้องสิทธิมนุษยชนตามพันธกรณีระหว่างประเทศ เพื่อประโยชน์ของประชาชนและประเทศชาติ อย่างไรก็ตาม ทุกคนและทุกองค์กรก็จะต้องเคารพหลักนิติธรรม สิทธิของผู้อื่นหรือประเทศอื่น โดยดําเนินงานอย่างโปร่งใส เป็นธรรม ไม่มีวาระซ่อนเร้น เพื่อให้เกิดความเข้าใจที่ถูกต้อง และเกิดความร่วมมือที่ดีขึ้นในการส่งเสริมและปกป้องสิทธิมนุษยชนตามหลักสากล”
..............................................................
สํานักโฆษก
รัฐบาลไทย-ข่าวทำเนียบรัฐบาล-นรม. เชิญชวนประชาชนสนับสนุนผลิตภัณฑ์ดอกมะลิรูปแบบต่าง ๆ เนื่องในโอกาสงานวันแม่แห่งชาติ ประจำปี 2561
วันอังคารที่ 7 สิงหาคม 2561
นรม. เชิญชวนประชาชนสนับสนุนผลิตภัณฑ์ดอกมะลิรูปแบบต่าง ๆ เนื่องในโอกาสงานวันแม่แห่งชาติ ประจําปี 2561
เลขาธิการสภาสังคมสงเคราะห์แห่งประเทศไทยฯ เข้าพบนายกรัฐมนตรี เพื่อประชาสัมพันธ์การจัดงานวันแม่แห่งชาติ ประจําปี 2561 เพื่อนํารายได้สนับสนุนกิจกรรมการกุศล
วันนี้ (7 สิงหาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นางเพ็ญพักตร์ ศรีทอง เลขาธิการสภาสังคมสงเคราะห์แห่งประเทศไทย ในพระบรมราชูปถัมภ์ ในฐานะประธานคณะกรรมการฝ่ายผลิตและจําหน่ายดอกมะลิฯ พร้อมคณะเข้าพบพลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์กิจกรรมต่าง ๆ เนื่องในโอกาสงานวันแม่แห่งชาติ ประจําปี 2561
ทั้งนี้ สภาสังคมสงเคราะห์แห่งประเทศไทย ในพระบรมราชูปถัมภ์ กําหนดจัดงานวันแม่แห่งชาติ เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช บรมนาถบพิตร รัชกาลที่ 9 ในวันที่ 12 สิงหาคมเป็นประจําทุกปี เพื่อเทิดทูนและเผยแพร่พระเกียรติคุณ พร้อมเผยแพร่พระคุณแม่และบทบาทของแม่ที่มีต่อครอบครัว สังคมและประเทศชาติ ตลอดจนเพื่อให้ลูกได้สํานึกถึงพระคุณและแสดงความกตัญญูกตเวทีต่อแม่ รวมทั้งปลูกฝังเยาวชนและประชาชนทุกภาคส่วนให้มีจิตสํานึกถึงความสําคัญของสถาบันครอบครัว ซึ่งเป็นการส่งเสริมการอนุรักษ์วัฒนธรรมและประเพณีที่ดีงามของชาติไทยให้คงอยู่ตลอดไป
งานวันแม่แห่งชาติ จึงเป็นกิจกรรมที่สนองตอบนโยบายของรัฐบาลเพื่อส่งเสริมวัฒนธรรมไทย โดยกําหนดให้ “ดอกมะลิ” เป็นสัญลักษณ์ของงาน “วันแม่แห่งชาติ” จึงได้จัดทําดอกมะลิและผลิตภัณฑ์ดอกมะลิในรูปแบบต่าง ๆ ขึ้นเพื่อเผยแพร่และจําหน่าย โดยเงินรายได้จากการจําหน่ายจะรวบรวมขึ้นทูลเกล้าฯ ถวายโดยเสด็จพระราชกุศลตามพระราชอัธยาศัยและอีกส่วนหนึ่งสมทบกองทุนร่วมใจสงเคราะห์ชุมชน เพื่อช่วยเหลือผู้ประสบปัญหาความทุกข์ยากเดือดร้อน ตลอดจนเป็นทุนการศึกษาแก่เด็กและเยาวชนที่ยากจนและขาดแคลนทั่วประเทศ
จากนั้น เลขาธิการสภาสังคมสงเคราะห์แห่งประเทศไทยฯ ได้กลัดเข็มกลัดดอกมะลิที่หน้าอกเสื้อของนายกรัฐมนตรี พร้อมกันนี้ นายกรัฐมนตรีได้กล่าวเชิญชวนประชาชนทุกภาคส่วนสนับสนุนผลิตภัณฑ์ดอกมะลิในรูปแบบต่าง ๆ เพื่อส่งเสริมกิจกรรมการกุศลตามเจตนารมณ์ของสภาสังคมสงเคราะห์แห่งประเทศไทยฯ ต่อไป
............................................................
กลุ่มประชาสัมพันธ์และเผยแพร่ สํานักโฆษก